stanford-oval/wikipedia huggingface dataset:
Abdulsalam Al-Gadabi

Abdulsalam Al-Gadabi (arab. عبد السلام الجعدبي ‎; s. 1. tammikuuta 1978 Sana'a, Jemen) on jemeniläinen uimari. Hän kilpaili vuoden 2008 kesäolympialaisissa Pekingissä ja jäi siellä 94. sijalle eli neljänneksi viimeiseksi miesten 50 metrin vapaauinnissa.
Ahvenisto (täsmennyssivu)

Ahvenisto on
Ahvenisto, Hämeenlinnan kaupunginosa, jonka alueella sijaitsee
Ahveniston moottorirata
Ahveniston maauimala
Ahveniston hyppyrimäet
Ahveniston koulu
Ahveniston ortodoksinen kirkko
Pikku-Ahvenisto, vapaa-ajan alue Ylöjärvellä
Ahvenisto, järvi Akaassa
Ahvenisto, lampi Hämeenlinnassa lähellä Raittinsaaren kylää
Ahvenisto, kylä Mäntyharjussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ahvenisto”, voi hakea sivunnimihaulla, laajalla sivunnimihaulla tai tekstihaulla.
ACR Messina

Associazioni Calcio Riunite Messina on italialainen jalkapalloseura Messinasta Sisiliasta. Seura pelaa kaudella 2021-2022 Serie C:ssä, jonne se nousi Serie D:stä keväällä 2021. Vuosina 2004–2007 se pelasi kolme kautta Italian korkeimmalla sarjatasolla Serie A:ssa. Kaudella 2004-2005 tuloksena oli seuran paras sijoitus (7.) sarjassa, mutta taloudellisten vaikeuksien vuoksi se oli jo tuolloin vähällä pudota Serie B:hen. Kauden 2005-2006 jälkeen seura olisi sijoituksensa (18.) perusteella pudonnut Serie B:hen, mutta Italian jalkapalloskandaalin vuoksi sarjataulukossa Messinan yläpuolella olleita joukkueita pudotettiin Serie B:hen ja se sai jatkaa pääsarjatasolla. Seuraavalla kaudella se jäi Serie A:ssa viimeiseksi (20.) ja putosi alemmalle sarjatasolle.
Seuran lempinimiä ovat mm. Giallorossi (keltapunaiset), Biancoscudati, ja Peloritani.
Kuuluisia pelaajia

Mark Iuliano
Mitsuo Ogasawara
Igor Protti
Salvatore Schillaci
Marco Storari
Aiheesta muualla

Virallinen sivu
Alain Berset

Alain Berset vuonna 2023.
Alain Berset (s. 9. huhtikuuta 1972 Fribourg) on sveitsiläinen poliitikko. Hän on ollut vuodesta 2012 lähtien Sveitsin liittoneuvoston jäsen ja johtanut sisäministeriötä. Hän oli liittopresidentti vuonna 2018. Berset oli Sveitsin liittokokouksen ylähuoneen jäsen vuosina 2003–2011.
Berset on opiskellut politiikkaa ja taloustieteitä sekä väitellyt tohtoriksi vuonna 2005 Neuchâtelin yliopistossa.
Aiheesta muualla

Kuvia tai muita tiedostoja aiheesta Alain Berset Wikimedia Commonsissa
Agnolo Gaddi

Vasarin galleria
Taiteilijat, jotka ovat mukana Giorgio Vasarin kirjassa  (1550).
OSA I
Cimabue
Arnolfo di Lapo
Nicola Pisano
Giovanni Pisano
Andrea Tafi (taiteilija)
Giotto
Pietro Lorenzetti (Pietro Laurati)
Andrea Pisano
Buonamico Buffalmacco
Ambrogio Lorenzetti (Ambruogio Laurati)
Pietro Cavallini
Simone Martini
Taddeo Gaddi
Andrea Orcagna (Andrea di Cione)
Agnolo Gaddi
Duccio di Buoninsegna
Gherardo Starnina
Lorenzo Monaco
Taddeo Bartoli
OSA II
Jacopo della Quercia
Nanni di Banco
Luca della Robbia
Paolo Uccello
Lorenzo Ghiberti
Masolino da Panicale
Masaccio
Filippo Brunelleschi
Donatello
Giuliano da Maiano
Piero della Francesca
Fra Angelico
Leon Battista Alberti
Antonello da Messina
Alessio Baldovinetti
Fra Filippo Lippi
Andrea del Castagno
Domenico Veneziano
Gentile da Fabriano
Pisanello
Benozzo Gozzoli
Vecchietta (Francesco di Giorgio e di Lorenzo)
Antonio Rossellino
Bernardo Rossellino
Desiderio da Settignano
Mino da Fiesole
Lorenzo Costa
Ercole Ferrarese
Jacopo Bellini
Giovanni Bellini
Gentile Bellini
Cosimo Rosselli
Antonio del Pollaiuolo
Piero Pollaiuolo
Sandro Botticelli
Andrea del Verrocchio
Andrea Mantegna
Filippino Lippi
Bernardino Pinturicchio
Francesco Francia
Pietro Perugino
Luca Signorelli
OSA III
Leonardo da Vinci
Giorgione da Castelfranco
Antonio da Correggio
Piero di Cosimo
Donato Bramante (Bramante da Urbino)
Giuliano da Sangallo
Antonio da Sangallo
Rafael
Giulio Romano
Pontormo
Andrea Sansovino
Lorenzo di Credi
Baldassare Peruzzi
Andrea del Sarto
Rosso Fiorentino
Jacopo Palma
Lorenzo Lotto
Sebastiano del Piombo (Sebastiano Viniziano)
Michelangelo Buonarroti
Gaddi: Incoronazione della Vergine
Agnolo Gaddi (n. 1350 – 16. lokakuuta 1396) oli italialainen taidemaalari. Hän kuului myöhäiskeskiajan/varhaisrenessanssin kuuluisaan taiteilijasukuun; isä oli taidemaalari Taddeo Gaddi ja isoisä Gaddo Gaddi. Hän oli viimeinen suurista firenzeläismaalareista, ja hänen töissään näkyy selvästi Agnolo Gaddin isän opettajan Giotto di Bondonen vaikutus.
Agnolo Gaddin taiteellinen ura alkoi freskoilla, jotka hän maalasi Roomaan veljensä kanssa paavi Urbanus V:n tilauksesta. Hänen tunnetuimmat työnsä ovat Firenzeen Pyhän ristin basilikaan ( Basilica di Santa Croce) maalatut freskot. Samassa kirkossa on myös hänen isänsä ja Giotton töitä. Giorgio Vasari kirjoitti Gaddista elämäkertakokoelmassaan.
Aiheesta muualla

Kuvia tai muita tiedostoja aiheesta Agnolo Gaddi Wikimedia Commonsissa
Lux Helsinki
Teokset > 2009–2010

Vuonna 2009 Senaatintorilla esitettiin Mikki Kuntun teos Valon vuodenaika. Myös seuraavana vuonna esitetyt teokset olivat Kuntun, Eduskuntatalo oli teoksen Oratoribus näyttämönä ja teos Heijastuksia esitettiin Senaatintorilla.
Teokset > 2011

Tapahtuman teokset olivat Mikki Kuntun Armo Senaatintorilla, Tülay Schakirin Hyvä valo – Paha valo Kaisaniemen puistossa, ruotsalaisen Per Sundin Soul of Suomi Eduskuntatalolla ja saksalaisen Martin Kuhnin Helsinki 100 Years Unioninkadulla. Ohjelmassa oli myös Tulisirkus Walkean esitys ja saksalaisen valokuvaaja Ralph Larmannin valokuvanäyttely Stage Emotions.
Teokset > 2012

Vuoden 2012 teoksia olivat Matti Jykylän liikkuva ja valaistu jättiläiskokoinen Rubikin kuutio rubix xpress Senaatintorilla, Mikko Hynnisen ja Daniel Cantyn teos Operator Musiikkitalolla ja Juha Rouhikosken Muuttuvia maisemia -videoprojisointi Finlandia-taloon. Hesperianpuistosta tuli tapahtuman ajaksi Lantern Park – puisto, jossa oli useiden eri taiteilijoiden tekemiä valaisimia tai lyhtyjä. Myös Tulisirkus Walkea esiintyi puistossa. Kauimmaksi näkyvin oli Jukka Huitilan Stadionin torniin suunnittelema Variant Spectrum.
Teokset > 2013

Vuonna 2013 teoksia nähtiin yhteensä 13. Jukka Huitila toteutti vuoden 2012 Stadionin tornin teoksestaan uuden version nimellä Variant Spectrum 2. Teatterikorkeakoulun opiskelijoiden liikkuva valoteos, Lux Ratikka kierteli kaupungin ydinkeskustassa. Tapahtumassa vieraili yli 100 000 kävijää.
Teokset > 2013 > Pink Caravan

Valotaiteilija Ainu Palmu valaisi viitenä iltana aina eri rakennuksen vaaleanpunaisella värillä. Karavaanin seuraava valaistuskohde ilmoitettiin vasta edellisenä iltana. Palmun valo- ja ääniteos aloitti kierroksensa Kansallisteatterista. Karavaani nähtiin seuraavina päivinä Rautatieasemalla, Kaisa-talolla, Kaisaniemen kasvitieteellisessä puutarhassa sekä Suomen Pankin päärakennuksella. Teoksen nimi oli Pink Caravan.
Teokset > 2013 > Linear Array

Linear Array oli valosuunnittelija Heikki Paasosen ja valosuunnittelija Jani-Matti Salon valoteos Kiasman julkisivussa. Loistevalaisimet korostivat Kiasman ja myös Sanomatalon arkkitehtuuria. Teoksen valaisimet olivat kierrätysmateriaalia.
Teokset > 2013 > Emergence

Tuomiokirkko on videoprojisointialustana valo- ja ääniteoksessa Emergence, jonka loi saksalainen taiteilijapari Casa Magica eli Friedrich Förster ja Sabine Weissinger.
Teokset > 2014

Kuudennessa Lux Helsingissä 4.–8.1.2014 valoteoksia nähtiin 11 tapahtumapaikassa. Osana tapahtumaa järjestettiin ensimmäistä kertaa valotaiteen näyttely Lux IN Kaapelitehtaan Merikaapelihallissa. Helsingin keskustassa nähtiin 11 valoteosta, Kaapelitehtaalla 19 valoteosta ja Hesperianpuiston Lantern Parkissa yli 150 lyhtyä. Vuoden 2014 tapahtumapaikkoja olivat Kaapelitehtaan ja Hesperian puiston lisäksi Senaatintori, Uusi ylioppilastalo, Kansalaistori, Musiikkitalo, Hakasalmen huvila, Kansallismuseo, VR:n makasiini ja Kansallisoopperan amfi. Lisäksi raiteilla kulki jo toista kertaa Lux Ratikka.
Tapahtumassa vieraili noin 150 000 kävijää. Tulisirkus Walkean esityksiä Kansalaistorilla seurasi viitenä päivänä reilut 10 000 katsojaa. Lux IN -näyttelyssä vieraili noin 6 000 kävijää.
Teokset > 2014 > Corazón

Espanjalainen muotisuunnittelija Agatha Ruiz de la Prada ja tuotanto- ja suunnittelutoimisto D-Facto toteuttivat Senaatintorille Tuomiokirkon ylätasanteelle teoksen Corazón, joka valaisi myös Tuomiokirkon. Teos oli nähty aikaisemmin Ranskan Lyonin Fête des Lumières -valotapahtumassa vuonna 2012.
Teokset > 2014 > Urban Flipper

Ranskalaisen CT Light Conceptin teos Urban Flipper muutti Uuden ylioppilastalon julkisivun jättimäiseksi flipperiksi, jossa oli mukana myös ääni. Yksi katsoja kerrallaan pääsi pelaamaan flipperiä sen edessä olleen ohjaimen avulla. Teos nähtiin ensimmäisen kerran Ranskan Lyonin Fête des Lumières -valotapahtumassa vuonna 2011.
Teokset > 2015

Seitsemättä kertaa 4.–8. tammikuuta 2015 järjestetty Lux Helsinki keräsi Helsingin keskustaan yli 200 000 kävijää. Fire Circus Walkean tuliesityksiä Senaatintorilla seurasi viitenä päivänä noin 28 000 katsojaa. Teoksia oli esillä 17 kappaletta 13 tapahtumapaikassa. Valofestivaalin taiteellisena johtajana toimi Ilkka Paloniemi ja teknisenä johtajana Matti Jykylä ja teknisestä tuotannosta vastasi Sun Effects Oy.
Miika Riikonen: Nikolainkirkko – Helsingin tuomiokirkko
Fire Circus Walkea: Fire Circus Walkea – tulisirkus Senaatintorilla
Petri Tuhkanen: Sinisten välissä – Torikortteleissa
Anniina Veijalainen: Suojaväri/Camouflage – Torikortteleissa
Ville Mäkelä: Vladimir – Torikortteleissa
Mader Wiermann: shift – heijastettuna Helsingin yliopiston Porthaniaan
Useita tekijöitä: Lantern Park – Helsingin yliopisto, Topelia
Antonin Fourneau: Water Light Graffiti – Rautatieaseman Postihalli
Immanuel Pax: Enimmäkseen hyvä näkyvyys – Sanomatalon Mediatorilla
Kinsei & Aake Otsala: Time Lapse Plant – Kansalaistorilla
WhiteNight Lighting: Yötön yö – Musiikkitalossa
ACT Lighting Design & Odeaubois: OVO – Hakasalmen huvilan takapihalla
Jürgen Albrecht & Isabelle Mars: Universalis Helsinki – Kansallismuseon Halkopihalla
Ishmail Sandstroem: Mandala – Kansallismuseon Linnanpihalla
Lighting Design Collective Helsinki: Anonymous – heijastettuna Finlandia-talon seinään
Useita tekijöitä: Unikuvia – Annantalossa
Jasper Leonard Kühn: One Minute of Fame – päivittäin paikkaa vaihtanut teos nähtiin Keskuskadulla, Narinkkatorilla, Mannerheiminaukiolla, Rautatientorilla sekä Annantalolla.
Teokset > 2016

Kahdeksannessa Lux Helsingissä 6.–10. tammikuuta 2016 nähtiin 16 valoteosta 12 tapahtumapaikassa. Teknisestä tuotannosta vastasi Shader Oy, Sun Effects Oy ja Bright Finland. Tapahtuma kehittyi monipuolisemmaksi kaupunkifestivaaliksi. Katuruokaa oli saatavilla Senaatintorilta ja kävelykaduksi muuttuneelta Annankadulta. Lisäksi 19 ravintolaa tai kahvilaa olivat räätälöineet yleisölle festivaalitarjouksia. Maksuton oheisohjelma sisälsi muun muassa klubeja yhteistyössä Radio Helsingin kanssa, valoaiheisen paneelikeskustelun, valoaiheisten lyhytelokuvien näytöksen, työpajoja, oheisteoksia sekä neljällä kielellä (suomi, ruotsi, englanti ja venäjä) opastettuja, ilmaisia kävelykierroksia päivittäin. Tapahtuman yleisömäärä miltei kaksinkertaistui edellisvuodesta, nyt kävijöitä oli yli 400 000 ja pelkästään päätöspäivänä sunnuntaina yli 200 000.
Sun Effects: Candy House – Ateneumin julkisivussa
Jarmo Vellonen, Marikki Hakola, Epa Tamminen & Jone Takamäki: Frontiers – Ateneumin sisäpihalla
Kai van der Puij: 11,5 Hz – Ateneumin 3. kerroksen tasanteella
Rémi Brun: Loopy Lou – Helsingin yliopiston Porthanian edessä
Shader: Megamap – heijastettuna Tuomiokirkon tapuliin
Useita taiteilijoita: Ilon kuvia – heijastettuna Tuomiokirkkoon
Alexander Reichstein: He olivat täällä – Sofiankadulla
Antti Pussinen & Martta-Kaisa Virta: Medicine City – Esplanadin lavalla
TILT: Lampounette – Esplanadin puistossa
Nathalie Chambart: Nowhere – Erottajan paviljongin katolla
Useita taiteilijoita: Lantern Park – Vanhassa kirkkopuistossa
Kari Kola: Color Park – Vanhassa kirkkopuistossa
Kalle Mustonen: An' She Said Yeah – Bar Loosen ikkunassa
Caitlind r.c. Brown & Wayne Garrett: CLOUD – Annankadun ja Kalevankadun risteyksessä
Immanuel Pax: Maailma jossa elämme – Annantalon julkisivussa
Useita taiteilijoita: Valoleikkipuisto – Annantalossa
Aiheesta muualla

Kuvia tai muita tiedostoja aiheesta Lux Helsinki Wikimedia Commonsissa
Caitlind r.c. Brown & Wayne Garrett: CLOUD (2016)
Alan Smith

Alan Smith on muun muassa seuraavien henkilöiden nimi:
Alan Smith (s. 1962), englantilainen jalkapalloilija
Alan Smith (s. 1980), englantilainen jalkapalloilija
Alan Smith, englantilainen jalkapallovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alan Smith”, voi hakea sivunnimihaulla, laajalla sivunnimihaulla tai tekstihaulla.
7 Wonders

| 7 Wonders |
| --- | --- |
 Meneillään oleva 7 Wonders -peli
Suunnittelija:  Antoine Bauza
Julkaisija:  Repos Production
Julkaisuvuosi:  2010
Pelaajia:  3–7
Ikäsuositus:  10+
Pelin kesto:  30 min–40min
Monimutkaisuus:  keskitaso
Strategisuus:  keskitaso
 BoardGameGeek 
7 Wonders on Antoine Bauzan kehittämä vuonna 2010 julkaistu korttipohjainen lautapeli. Peli on voittanut lukuisia palkintoja, muun muassa arvostetun saksalaisen Kennerspiel des Jahres -palkinnon. Pelin suomenkielisen version on julkaissut Lautapelit.fi. Pelin idean pohjana toimii antiikin seitsemän ihmettä, joista juontuu pelin nimikin.
Pelin idea

Pelissä pelaaja pelaa yhdellä pelin seitsemästä antiikin kapungista ja pyrkii kehittämään kaupunkiaan ja mahdollisesti rakentamaan kaupungin ihmeen. Pelin kulku koostuu kolmesta aikakaudesta. Pelin voittaa se, jolla on eniten pisteitä kolmannen aikakauden päätyttyä. Pisteitä pelaaja voi saada erilaisista kaupunkia kehittävistä, pisteitä myöntävistä korteista, jokaisen aikakauden päätteeksi naapurikaupunkien välillä käytävistä sodista, kaupungin ihmeen rakentamisesta ja pelin lopussa pelaajalle jäljelle jääneestä rahasta.
Pelin kulku

Pelin alussa pelaajien kesken arvotaan jokaiselle pelaajalle kaupunkilauta, joka edustaa jotain pelissä olevista seitsemästä antiikin ajan  kaupungista (Alexandria, Babylon, Efesos, Giza, Halikarnassos, Olympia ja Rodos). Jokainen kaupunki tuottaa pelaajalle eri alkuresurssia. Pelin aikana pelaaja voi valitessaan rakentaa kaupunkiin ihmeen, jonka rakentaminen antaa pelaajalle erilaisia etuja kaupungista riippuen. Alussa jokaiselle pelaajalle jaetaan 3 rahaa.
Pelin kortit on jaettu kolmeen eri pakkaan, yksi pakka jokaiselle pelin kolmesta aikakaudesta. Aikakauden alussa aikakauden kortit jaetaan tasan pelaajien kesken. Peli etenee draftaamismekaniikalla eli siten, että pelaajat valitsevat yhtä aikaa kädessään olevista korteista kortin, jonka haluavat pelata, ja laittavat korttinipun eteenpäin vieressään olevalle pelaajalle, jolloin kortit kiertävät pelaajien kesken. Jokaisella aikakaudella on määrätty kiertosuunta aikakauden korteille.
Pelaaja voi pelata kortin kaupunkiinsa, käyttää sen ihmeen rakentamiseen tai poistaa kortin. Pelaajan  kaupunkiinsa pelaama kortti voi muun muassa kasvattaa kaupungin sotilasvoimaa, kasvattaa kaupungin tuottamien resurssien määrää tai antaa pelaajalle rahaa tai pisteitä. Kortin pelaaminen kaupunkiin voi vaatia rahaa tai, että pelaaja tuottaa tiettyjä resursseja. Jos pelaaja ei tuota vaadittuja resursseja, voi pelaaja kortin pelatakseen maksaa rahalla puuttuvista resursseista viereisille pelaajilleen, mikäli he tuottavat vaadittuja resursseja. Ihmeen rakentamisen vaiheet ja vaaditut resurssit riippuvat kaupungista, ja ne näkyvät pelaajan kaupunkilaudassa. Jos pelaaja poistaa kortin, saa hän siitä 3 rahaa.
Kun aikakauden kortit on pelattu, sotivat kaupungit keskenään. Vierekkäin olevat pelaajat vertaavat kaupunkiensa sotilasvoimia. Jos pelaajalla on kaupungissaan enemmän sotilasvoimaa kuin naapurillaan, saa hän pisteitä, jos vähemmän, saa hän miinuspisteitä. Sotien jälkeen siirrytään seuraavan aikakauden kortteihin ja peli jatkuu samalla tavalla. Kun kolmannen aikakauden kortit on pelattu ja sodat käyty, lasketaan pelaajien pisteet ja eniten pisteitä kerännyt voittaa pelin.
Lisäosat ja versiot

Peliin on saatavilla erilaisia lisäosia ja pelistä on myös tarjolla selaimella pelattava nettiversio.
Aiheesta muualla

How to Play 7 Wonders in 5 Minutes - Rules Girl
Ada Thilén

| Ada Thilén |
| --- | --- |

Henkilötiedot
Syntynyt: 10. toukokuuta 1852 Kuopio
Kuollut: 14. kesäkuuta 1933 (81 vuotta) Helsinki
Ada Thilén: Porkkanoita kantava tyttö (noin 1889).
Ada Maria Thilén (10. toukokuuta 1852 Kuopio – 14. kesäkuuta 1933 Helsinki) oli suomalainen taidemaalari.
Ada Thilénin vanhemmat olivat senaatin valtiovaraintoimituskunnan kamreeri, valtioneuvos Julius Gustaf Reinhold Thilén (1812–1887) ja Vilhelmina Angelika Elisabet Ehrnrooth (1827–1890). Hän opiskeli Hjalmar Munsterhjelmin johdolla Tukholmassa Ruotsin kuninkaallisessa taideakatemiassa sekä Léon Bonnatin ja Jean-Léon Gérômen johdolla Pariisissa. Thilén osallistui Suomen Taiteilijain näyttelyihin vuosina 1893, 1895, 1897, 1900, 1901, 1903, 1906 ja 1924. Thilén maalasi maisemia ja muotokuvia. Hänen teoksensa edustivat tyylisuunnaltaan 1880-luvun ranskalaista realismia, jossa oli myös italialaisia vaikutteita. Thilénin vasen silmä oli vioittunut ja hän joutui käyttämään lasisilmää.
Teoksia

Leikkivä poika : öljymaalaus. 1882
Bretagnelainen maalaistalo : öljymaalaus. 1884
Osterinpoimijat : öljymaalaus. 1885
Kehrääjä : öljymaalaus. 1888
Hedelmäasetelma : öljymaalaus. 1896
Omakuva : öljymaalaus. 1896
Eteläsatamasta : öljymaalaus. noin 1902–1903
Rantamaisema : akvarelli. 1910-luku
Palkinnot

III palkinto dukaattikilpailussa 1877
Kirjallisuutta

Riitta Konttinen: Taiteilijatoveruutta: Helene Schjerfbeck, Ada Thilén, Helena Westermarck ja Maria Wiik.  Siltala, 2014.  ISBN 978-952-234-213-3.
Aiheesta muualla

Ada Thilén Kansallisgallerian kokoelmissa
Hurmioitunut-blogi 19.10.2014 : Taiteilijatoveruutta : Helene Schjerfbeck, Maria Wiik, Helena Westermarck ja Ada Thilén -näyttely 25.9.2014 - 6.1.2015
Taidevartti: Taiteilijatoveruutta 1/12 – Ada Thilén (Youtube-video)
Taidevartti: Taiteilijatoveruutta 5/12– Ada Thilén (Youtube-video)
Taidevartti: Taiteilijatoveruutta 10/12 – Ada Thilén (Youtube-video)
Suomalaisen kuvataiteen bibliografia : Ada Thilen
ARA Buenos Aires (1937)

| Buenos Aires |
| --- | --- |
 ARA Buenos Aires

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  1936
Laskettu vesille:  21. syyskuuta 1937
Palveluskäyttöön:  4. huhtikuuta 1938
Poistui palveluskäytöstä:  romutettu 1971
Tekniset tiedot
Uppouma:  1 375 t (kuiva) 2 042 t (kuormattuna)
Pituus:  98,45 m
Leveys:  10,38 m
Syväys:  3,2 m
Koneteho:  34 000 hv (25 MW)
Nopeus:  35 solmua (65 km/h)
Miehistöä:  130
Aseistus
Aseistus:  4 × 4,7″ tykkiä 8 × .50″ konekivääriä 8 × 21″ torpedoputkea
ARA Buenos Aires (runkonumero D-6) oli 1938 valmistunut Argentiinan laivaston Buenos Aires -luokan hävittäjä.
Valmistus

Alus tilattiin Britteinsaarilta Barrow-in-Furnessista Vickers Armstrongilta. Sen köli laskettiin 1936 ja alus laskettiin vesille 21. syyskuuta 1937. Alus valmistui 4. huhtikuuta 1938.
Palvelus

Alus palveli toisessa maailmansodassa ja kylmässä sodassa, kunnes se poistettiin palveluksesta 3. toukokuuta 1971. Se on romutettu.
Aino Sallinen

Aino Sallinen (aikaisemmin Sallinen-Kuparinen, s. 17. marraskuuta 1947) toimi Jyväskylän yliopiston rehtorina 1. tammikuuta 1992 – 31. heinäkuuta 2012. Hän on yliopiston pitkäaikaisin rehtori.
Sallinen on Suomen ensimmäinen puheviestinnän professori. Hänet valittiin ensimmäisen kerran rehtoriksi kesken kauden vuonna 1992, jolloin hänestä tuli toinen naisrehtori Pohjoismaissa. Vuosina 1994 ja 1997 hänet valittiin kahdesti kolmivuotiskausiksi sekä 2000 viisivuotiskaudeksi ja vuonna 2005 uudelleen viideksi vuodeksi, vuoteen 2010 saakka. Hänet valittiin vuonna 2009 jatkamaan rehtorina vuoden 2012 loppuun.
Hän on muun muassa Suomen Kulttuurirahaston hallintoneuvoston jäsen vuodesta 2004. Aino Sallinen on toiminut ritarikuntien kanslerina.
Aiheesta muualla

Sallinen Jyväskylän yliopiston sivuilla (Arkistoitu – Internet Archive)
Äkkijärvi (Mäntyharju)

| Äkkijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′09″N, 26°55′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Paavonlampeen 
Järvinumero:  14.984.1.062
Mittaustietoja
Pinnankorkeus:  119,2 m  
Pituus:  740 m  
Leveys:  400 m  
Rantaviiva:  1,99 km  
Pinta-ala:  16,836 ha  
Saaria:  ei saaria 
 fiÄkkijärvi 
Äkkijärvi  on Etelä-Savossa Mäntyharjulla  Kinnin lähellä sijaitseva järvi.
Maantietoa

Järvi on 740 metriä pitkä, 400 metriä leveä, ja sen pinta-ala on 16,8 hehtaaria. Järvellä ei ole kartan mukaan saaria.  Sen rantaviivan pituus on 2,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Järven vedenpinnan korkeus on 119,2 metriä mpy.
Aina (albumi)

| Aina Gasellit |
| --- | --- | --- |

Studioalbumin tiedot
 Julkaistu: 25. lokakuuta 2013
 Formaatti: CD, LP
 Tuottaja(t): Musajusa
 Tyylilaji: rap
 Kesto: 37.15
 Levy-yhtiö: Monsp Records
Listasijoitukset
  Suomen virallinen lista: 16.
Gasellien muut julkaisut
| Kiittämätön 2012 | Aina 2013 | Seis 2015 |
Aina on rap-yhtye Gasellien toinen pitkäsoitto, joka julkaistiin Monsp Recordsin kautta 25. lokakuuta 2013. Albumin ensimmäinen musiikkivideo julkaistiin helmikuussa 2013 kappaleesta "Jäniksen vuosi" ja toinen musiikkivideo kappaleesta "Mä meen naimisiin" saman vuoden toukokuussa. Kolmas musiikkivideo julkaistiin syyskuussa 2013 kappaleesta "2006" ja neljäs lokakuussa kappaleesta "Heimo". Joulukuun lopulla 2013 julkaistiin vielä musiikkivideo kappaleesta "Millennium". Albumi nousi ilmestymisviikollaan (44/2013) Suomen virallisen albumilistan sijalle 16.
Kappaleet

Jäniksen vuosi – 3.56
Teinijäte – 3.44 (feat. Paperi T)
Susilapsi – 3.46
Holiday Inn – 4.29 (feat. Tohtori Käärme)
Mä meen naimisiin – 3.23
Mohombi – 3.36 (feat. Eevil Stöö)
2006 – 3.42
Millennium – 3.14
Ylösnousemus – 3.32
Heimo – 3.53
Arvostelut

Desibeli.net:
Keskisuomalainen: positiivinen
Nuorgam: 73/100
Rumba:
Soundi:
Aimo Mikkola

Aimo Kustaa Mikkola (31. lokakuuta 1917 Temmes – 7. syyskuuta 2010 Helsinki) oli suomalainen geologi ja Teknillisen korkeakoulun taloudellisen geologian professori 1958–1980. Sitä ennen hän oli Outokumpu Oyj:n Vihannin kaivoksen geologisen osaston johtaja 1954–1958. Hän tutki taloudellista geologiaa, vuorityötä ja malmivarojen arviointimentelmiä.
Akseli Ensemble

Akseli Ensemble oli Kalle Chydeniuksen vuonna 2004 yhdessä ikäpolvensa tunnettujen teatterintekijöiden kanssa perustama teatteriryhmä. Ryhmä lopetti toimintansa syksyllä 2008 taloudellisten vaikeuksien vuoksi.
Ryhmän viimeinen tuotanto oli näytelmä Disco Pigs. Sen muut esitykset olivat puhekonsertti Mitä te odotatte sekä näytelmä Ranta, josta Yleisradio taltioi 10-osaisen dokumenttisarjan Osittain julkista. Ryhmällä ei ollut omaa näyttämöä.
Ryhmän perustajia olivat Chydeniuksen ohella Samuli Edelmann, Marko Kulmala, Aku Louhimies, Laura Malmivaara, Vilma Melasniemi, Juho Milonoff, Emmi Pesonen  ja Paavo Westerberg.